Tove Kari Viken

Tove Kari Viken (1942–2016) var en norsk politiker og stortingsrepresentant for Senterpartiet.

Viken ble født i Oppdal og vokste opp på Kongsvoll der hennes far i mange år var stasjonsmester. Hun var sauebonde i Oppdal og startet sin politiske aktivitet der, fra 1990 drev hun også egen reiselivsbedrift. Hun gikk inn i politikken i 1968, da nedleggelsen av Vollan skole på Oppdal fikk henne til å engasjere seg i den lokale valgkampen.

Viken var medlem av Oppdal Kommunestyre i to perioder fra 1975 til 1983, og varaordfører fra 1987 til 1989. Hun ble innvalgt på Stortinget fra Sør-Trøndelag i 1989 og gjenvalgt i 1993. Hun var vararepresentant i periodene 1981–1985, 1985–1989 og 1997–2001.

I 1991 og 1993 var hun med i Stortingets delagasjon for FNs generalforsamling og fra 1993 til 1997 leder for Stortingets gruppe av Den Interparlamentariske Union (IPU).

Viken har også hatt en rekke verv både lokalt og nasjonalt, hun har blant annet vært nestleder i Rådet for husdyrforskning fra 1981 til 1986, nestleder for Lokaliseringsutvalget fra 1984 til 1989, leder for Senterpartiets studieforbund fra 1989 til 1993, leder for Norges Bondelags hovedutvalg for naturforvaltning fra 1988 og formann i styret for Driva Kraftselskap fra 2003 til 2007.

I 2006 sto Viken i spissen for demonstrasjonene mot Forsvarets testing av klasebomber i Hjerkinn skytefelt.

 Regjering 
 19. november 1997 – 17. mars 2000  Politisk rådgiver Sosial- og helsedepartementet, sosialsaker.

 Stortingskomitéer 
 1993 – 1997 medlem i Sosialkomitéen
 1989 – 1993 varamedlem i Den forberedende fullmaktskomitéen
 1989 – 1993 varamedlem i Valgkomitéen
 1989 – 1993 medlem i Sosialkomitéen

 Referanser 

 Eksterne lenker 


Kategori:Stortingsrepresentanter fra Sp
Kategori:Stortingsrepresentanter for Sør-Trøndelag
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Lokalpolitikere i Oppdal
Kategori:Sp-politikere i Sør-Trøndelag
Kategori:Personer fra Oppdal kommune